armvectores/hy_wikipedia_2023 huggingface dataset:
Նիկոլաևկա (գյուղ, Իզյումի շրջան)

Անվան այլ կիրառումների համար տե՛ս՝ ՆիկոլաևկաՆիկոլաևկա (ուկրաիներեն՝ Миколаївка), գյուղ Ուկրաինայի Խարկովի մարզի Իզյումի շրջանում։
2001 թվականի տվյալներով Նիկոլաևկա գյուղում բնակվում էր 196 մարդ։ Բնակավայրը զբաղեցնում է 0,737 կմ² տարածք։ Բնակչության խտությունը կազմում էր 265,94 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
I Want It All

«I Want It All» (անգլ. թարգ՝ «Ես ուզում եմ ամեն ինչ»), բրիտանական Queen ռոք խմբի երգը։ «The Miracle» ալբոմի չորրորդ երգը, որը գրել է խմբի կիթառահար Բրայան Մեյը։ Համարվում է խմբի ամենահայտնի երգերից մեկը։ Այս հանդիսավոր երգը՝ հարդ ռոք ժանրում, անդրադառնում է ապստամբության և սոցիալական հեղաշրջման թեմաներին։ Միևնույն ժամանակ, Մեյը նշում է, որ որ երգը կոչ է անում պայքարել սեփական նպատակների համար։ Այդ պատճառներով այս ստեղծագործությունը ՀԱՀ-ում հակառասիստական է համարվել, ինչպես նաև համարվում է միասեռականների իրավունքների և աֆրոամերիկացի երիտասարդներին միավորող երգ։ Այն գրելիս Մեյին ոգեշնչել է իր կինը, ով մինշտ կրկնել է՝ «I want it all and I want it now» (ես ուզում եմ ամեն ինչ և ուզում եմ հիմա)։
Որպես սինգլ թողարկված տարբերակը տարբերվում է ալբոմայի ձայնագրությունից, որտեղ Մեյի կիթառային ելույթի փոխարեն հնչում է կրկներգի ա կապելլա տարբերակը։ 1997 թվականի «Queen Rocks» ալբոմը երկու տարբերակներն էլ իր մեջ ներառում է։
Բրիտանական չարթերում երգը 3-րդ հորիզոնական է հասել, դառնալով 50-րդը Ամերիկայում և 3-րդը Mainstream Rock Tracks-ում։
Երգը օգտագործվել է Dr. Pepper-ի, DFS-ի, Circuit City-ի, Chase Bank-ի գովազդներում, ինչպես նաև ներառված է Madden NFL 12 և Guitar Hero: Van Halen խաղերի սաունդթրեքերում։ Երգը նաև հնչել է Եվրոսպորտ հեռուստաալիքում՝ 2018 թվականի Օլիմպիական խաղերի ժամանակ։


== Ձայնագրման մասնակիցներ ==
Ֆրեդի Մերկուրի՝ վոկալ, սինթեզատոր
Ջոն Դիքոն՝ բաս կիթառ, բեք վոկալ
Ռոջեր Թեյլոր՝ հարվածային գործիքներ, բեք վոկալ
Բրայան Մեյ՝ էլեկտրակիթառ, ակուստիկ կիթառ, վոկալ (արագ կիթառային սոլոյից առաջ), բեք վոկալ


== Հորիզոնականը չարթում ==


== Ծանոթագրություններ ==


== Արտաքին հղումներ ==
Official YouTube videos: original music video, Queen + Paul Rogers (live), Queen + Paul Rodgers - 'Hammer To Fall/ I Want It All' (Live In Ukraine), at Freddie Mercury Tribute Concert (with Roger Daltrey)
Lyrics at Queen official website (from Queen Rocks)
Վոլկովո (գյուղ, Ուժգորոդի շրջան)

Անվան այլ կիրառումների համար տե՛ս՝ ՎոլկովոՎոլկովո (ուկրաիներեն՝ Вовкове), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Վոլկովո գյուղում բնակվում էր 509 մարդ։ Բնակավայրը զբաղեցնում է 0,34 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մանդելո Վիտա

Մանդելո Վիտա (իտալերեն՝ Mandello Vitta), կոմունա Իտալիայի Պիեմոնտ մարզի Նովարա գավառում։
Բնակչությունը կազմում է 261 մարդ (2008 թվականի տվյալներով)։ Բնակչության խտությունը՝ 52 մարդ/կմ²։ Տարածքը՝ 5 կմ²։ Փոստային ինդեքս՝ 28060։ Հեռախոսային կոդ՝ 0321։
Նահատակ Լոուրենսը հարգվում է որպես կոմունայի հովանավոր սուրբ։ Տոնակատարությունը օգոստոսի 10-ին է։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս։ 0321 835628
Էլեկտրոնային փոստ։ municipio@comune.mandellovitta.no.it
Պաշտոնական կայք։ http://www.comune.mandellovitta.no.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Յադրիխա

Յադրիխա (ռուս.՝ Ядриха), գյուղ Ռուսաստանի Արխանգելսկի մարզի Կոտլասկի շրջանի կազմում։
Բնակչությունը 2010 թվականին գրանցված տվյալներով կազմում էր 175 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քվեմո Շաքշաքեթի

Քվեմո Շաքշաքեթի (վրաց.՝ ქვემო შაქშაქეთი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 650 մետր բարձրության վրա։ Շրջկենտրոն Քարելից հեռու է 18 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 271 մարդ։


== Ծանոթագրություններ ==
Մելքիսեդեկ

Մելքիսեդեկ (ծննդյան և մահվան թվականներն անհայտ են), հայ գրիչ և մանրանկարիչ։ 14-րդ դարի 1-ին կեսի Վասպուրականի մանրանկարչության դպրոցի ներկայացուցիչ։
Հայտնի է մեկ ձեռագրով, որն ընդօրինակվել է 1338 թվականին։ Ավետարանի «Ծնունդ», «Տյառնընդառաջ», «Հարություն» և «Չորս ավետարանիչ»-ի ինքնատիպ հորինվածքներն ունեն հստակ կառուցվածք, կերպավորված են համարձակ, արտահայտիչ գծանկարով և մաքուր գույների (հիմնականում կապույտ, կանաչ, կարմիր) հնչեղ հարաբերումներով։ Նման գունամտածողությունը եզակի է հայ միջնադարյան արվեստում և նորովի ի հայտ է եկել ինչպես 20-րդ դարի հայկական, այնպես էլ արևմտաեվրոպական գեղանկարչությունում։ Մելքիսեդեկի ընդգծված անհատականությամբ բնորոշվող ձևաստեղծման և գեղանկարչական սկզբունքները նրա երկերին հաղորդում են հուզական խորը լիցք։


== Ծանոթագրություններ ==
Վուտի

Վուտի (էստ․՝ Vuti), գյուղ Էստոնիայի Յարվամաա նահանգի Կոեռու շրջանում։
2011 թվականի տվյալներով գյուղում բնակվում էր 6 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գետարգել

Գետարգել (նախկինում ռադիոկայանին կիծ), գյուղ Հայաստանի Կոտայքի մարզում` մարզկենտրոնից 40 կմ հարավ-արևմուտք։
Գետարգել է վերանվանվել 2006 թ.-ի ապրիլի 7-ին։ Նախկինում կոչվել էր Սմո։


== Բնակչություն ==
Գետարգելի ազգաբնակչության փոփոխությունը.


== Տնտեսություն ==
Բնակչությունը զբաղվում է գյուղատնտեսությամբ։


== Ծանոթագրություններ ==
Կոիգի (գյուղ, Կոիգի շրջան)

Անվան այլ կիրառումների համար տե՛ս՝ ԿոիգիԿոիգի (էստ․՝ Koigi), գյուղ Էստոնիայի Յարվամաա նահանգի Կոիգի շրջանում։
2011 թվականի տվյալներով գյուղում բնակվում էր 376 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նայդյոնովկա (գյուղ, Կրասնոգվարդեյսկի շրջան)

Անվան այլ կիրառումների համար տե՛ս՝ ՆայդյոնովկաՆայդյոնովկա (ուկրաիներեն՝ Найдьонівка, Ղրիմի թաթարերեն՝ Tabuldı), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Տաբուլդի։
2001 թվականի տվյալներով Նայդյոնովկա գյուղում բնակվում էր 1 382 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեծ Լոպտյուգա

Մեծ Լոպտյուգա (ռուս.՝ Большая Лоптюга), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Մեզեն գետի ձախ ափից 618 կմ հեռավորության վրա։ Գետի երկարությունը կազմում է 160 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03030000112103000043841
Կոդը ըստ հիդրոլոգիական հետազոտության (ՌԴ) — 103004384
Ավազանի կոդը — 03.03.00.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ալբերտո Սորիանո (կոմպոզիտոր)

Անվան այլ կիրառումների համար տե՛ս՝ Ալբերտո Սորիանո (այլ կիրառումներ)Ալբերտո Սորիանո՝ (իսպ.՝ Alberto Soriano Thebas, փետրվարի 5, 1915(1915-02-05), Սանտիագո դել Էստերո, Արգենտինա - հոկտեմբերի 16, 1981(1981-10-16), Concepción del Uruguay, Էնտրե Ռիոս, Արգենտինա), արգենտինացի և ուրուգվայցի կոմպոզիտոր, երաժշտագետ և ֆոլկորիստ։


== Կենսագրություն ==
Սովորել է Սալվադորում (Բրազիլիա)։ 1951 թվականից աշխատել է Ուրուգվայում, 1953 թվականից՝ Մոնտեվիդեոյում որպես Հանրապետության համալսարանի պրոֆեսոր։ Դասախոսություններով և ստեղծագործությունների կատարումներով հանդես է եկել երկրի սահմաններից դուրս, մասնավորապես ԽՍՀՄ-ում 1964 թվականին։ Երաժշտագիտական աշխատանքների հեղինակ է։


== Աշխատություններ ==
1951 թվական՝ «Գիշերային ագարակատուն» բալետ
1952 թվական՝ Կոնցերտ հինգ կիթառի համար նվագախմբի հետ № 1 / Concierto Nº1 para cinco guitarras
1954 թվական՝ Կոնցերտ չորս կիթառի համար նվագախմբի հետ № 2 / Concierto Nº2 para cuatro guitarras
1954 թվական՝ Կոնցերտ դաշնամուրի համար նվագախմբի հետ
1957 թվական՝Կոնցերտ ջութակի համար նվագախմբի հետ
1961 թվական՝ «Կուբայական հեղափոխություն» սիմֆոնիկ երգ
1962 թվական՝ «Բոլիվիայի հանքահորներին» սիմֆոնիկ երգ
1962 թվական՝ «Բուխեվալդում զոհվածներին» սիմֆոնիկ երգ
1964 թվական՝ Կոնցերտ թավաջութակի համար նվագախմբի հետ
1966 թվական՝ «Պրահայի տրիպտիխ» սիմֆոնիկ երգ / Tríptico de Praga


== Երաժշտագիտական աշխատանքներ ==
Las cinco llegadas de la Madre D Agua- Editorial Poseidón, Buenos Aires, 1943
Esencialidad musical - ritualismo y humanismo en este arte - Imprenta ABC s.a. Montevideo.
Algunas de las inmanencias etnomusicológicas Universidad de la República, Montevideo 1967
Tres rezos augúricos y otros cantares de la liturgia negra Universidad de la República, Montevideo 1968.


== Ծանոթագրություններ ==


== Գրականություն ==
Гл. ред. Г. В. Келдыш. — М.: Советская энциклопедия, 1990. — с. 515 — ISBN 5-85270-033-9
Músicos de aquí. Varios autores. Centro de Estudios Musicales Argentino-Uruguayo (CEMAU), 1995. El capítulo dedicado a Alberto Soriano, figura en el Tomo II y su autora es la Lic. Elsa Sabatés de Crovetto.
La Música en Uruguay. Lic. Mirta Amarilla Capi. Ediciones El Eclipse, año 2000.
Acotaciones a la Sinfonía los Rituales de Alberto Soriano Ricardo Nahiossi. Asociación de Relaciones Culturales Americanas, 1956.
Indice general alfabético suplemento dominical del diario "El Día". Luis Alberto Musso Ambrosi. Ministerio de Educación y Cultura. Biblioteca Nacional de Montevideo,1997.
Con el compositor Alberto Soriano. Revista musical ilustrada Ritmo Nº 333, marzo 1963.
Breve introducción a la música hispanoamericana. Revista musical ilustrada Ritmo Nº 335, junio 1963.
Սան Կարլոս դե լա Ռապիտա

Սան Կարլոս դե լա Ռապիտա (իսպ.՝ San Carlos de la Rápita), մունիցիպալիտետ Իսպանիայում։ Գտնվում է Տառագոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Մոնտսիա շրջանում։ Տարածքը կազմում է 53,69 կմ²։ Բնակչությունը՝ 15583 մարդ (2010 թվականի տվյալներով)։


== Արտաքին հղումներ ==
պաշտոնական կայք
Información de la Generalidad de Cataluña Archived 2007-09-29 at the Wayback Machine.
Información del Instituto de Estadística de Cataluña
Información general Archived 2007-07-02 at the Wayback Machine.
web de servicios de la comarca y actualidad Archived 2011-01-28 at the Wayback Machine.
1929

1929 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1929 թվականն է, 
XX դարի 29-րդ տարին։


== Դեպքեր ==


== Ծնունդներ ==
Հունվար 1 - Ջիվան Գասպարյան, հայ դուդուկահար, կոմպոզիտոր։
Հունվարի 5 - Ստեփան Շալաև, խորհրդային պետական գործիչ
Փետրվար 7 - Էդգար Էլբակյան, թատրոնի և կինոյի դերասան, հանրապետության ժողովրդական արտիստ (վ. 1988)
Փետրվար 11 - Ալբերտ Ազարյան, հայ մարմնամարզիկ, օլիմպիական խաղերի չեմպիոն
Փետրվարի 15 - Սպարտակ Սաֆյան, հայ նկարիչ, ՀՀ վաստակավոր նկարիչ
Մարտի 8 - Էբե Կամարգու, բրազիլիացի դերասանուհի, երգչուհի և հաղորդավարուհի։
Մարտի 21 - Յուրի Մուշկետիկ,  ուկրաինացի գրող  (վ. 2019)։
Ապրիլի 2 - Մուխրան Մաճավարիանի, վրացի բանաստեղծ (վ. 2010)։
Մայիսի 4 - Օդրի Հեփբերն, բրիտանացի և ամերիկացի դերասանուհի, պարուհի, ֆոտոմոդել, նորաձևության աստղ և հումանիստ (վ.1993)։
Մայիս 22 - Արմեն Խոստիկյան, հայ դերասան, կատակերգու (վ. 2003)։
Հունիս 17 - Տիգրան Պետրոսյան, շախմատի աշխարհի կրկնակի չեմպիոն (վ. 1984)
Հուլիսի 30 - Սուրեն Նազարյան, հայ քանդակագործ, ՀՀ ժողովրդական նկարիչ (1980)։
Օգոստոս 24 - Յասեր Արաֆաթ, Պաղեստինի նախագահ (վ. 2004)
Հոկտեմբերի 15 - Միլորադ Պավիչ, հարավսլավացի և սերբ բանաստեղծ, արձակագիր, պոստմոդերնիզմի և մոգական ռեալիզմի ներկայացուցիչ, թարգմանիչ և 17-19--րդ դարերի սերբական գրականության պատմագիր։
Հոկտեմբեր 24 - Սոս Սարգսյան, հայ անվանի դերասան, ՀՀ ժողովրդական արտիստ (վ. 2013)
Նոյեմբերի 10 - Ռուբեն Ադալյան (նկարիչ), հայ նկարիչ, ՀՀ ժողովրդական նկարիչ։
Դեկտեմբերի 29 - Յուրգեն Էյլերս, գերմանացի ֆիզիկոս
Հրանուշ Հակոբյան (քանդակագործ), հայ քանդակագործ։
Պապին Ղանդիլյան, հայ բնագետ (վ.2001)։


== Մահեր ==
Սեպտեմբերի 12 - Յան Ռայնիս, լատիշ բանաստեղծ, դրամատուրգ, հասարակական գործիչ
Սեպտեմբերի 28 - Հովհաննես Հովհաննիսյան, բանաստեղծ (ծ. 1864)
Բակշանդինո

Բակշանդինո (ռուս.՝ Бакшандино), գյուղ Ռուսաստանի Նիժնի Նովգորոդի մարզի Պիլնինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իկնազարովո

Իկնազարովո (ռուս.՝ Икназарово, բաշկիրերեն՝ Иҡназар), գյուղ Ռուսաստանի, Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստարիե Տլյավլի

Ստարիե Տլյավլի (ռուս.՝ Старые Тлявли, բաշկիրերեն՝ Иҫке Теләүле), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 341 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ճակատք

Ճակատք, գավառ Մեծ Հայքի Այրարատ նահանգում։ Տարածվում էր Հայկական Պար լեռնաշղթայի և Երասխ գետի միջև, վերջինիս Վարդամարգ և Ագարակ վտակների ավազանում։ Հյուսիս արևմուտքից և հյուսիս արևելքից Երասխով սահմանակից էր Արշարունիք և Արագածոտն, հարավ–արևմուտքից և հարավ–արևելքից (Հայկական պարով)՝ Բագրևանդ և Կոգովիտ։ Ճակատքի հարավ և արևմտյան մասերը լեռնոտ են, կենտրոնական մասում բարձրանամ են Բարդող և Փարլու (Փերլու) լեռնագագաթները։ Հյուսիսը (Երասխի աջափնյակը) հարթավայրային է, հողը՝ բերրի և այգեվետ։ Կլիման ցամաքային է։ Ոռոգվում է Վարդամարգ, Ագարակ, Թանդուրեկ, Թեղեկճի և այլ գետերի, ինչպես նաև Հայկական պարի վրա գոյացած մանր լճակների ջրերով։ Ունի քարածխի և հատկապես աղի հարուստ պաշարներ։ Կողբի կերակրի բարձրորակ աղահանքը շահագործվել է հնագույն ժամանակներից և առ այսօր պահպանում է իր արդյունաբերական նշանակությունը։ Արշակունիների և Բագրատունիների թագավորության ժամանակներում Ճակատքը մտել է արքունի տիրույթների մեջ։ 13-րդ դարի սկզբին ազատագրվել է սելջուկյան թուրքերից և անցել Զաքարյաններին։ Ճակատքի բազմաթիվ բնակավայրեր կործանվել են Լենկթեմուրի արշավանքների (1387 և 1393 թվականներ) հետևանքով։ 15-րդ դարում Ճակատքը տրոհված էր երկու վիճակի՝ Կողբի և Սուրմառու (համանուն կենտրոնների անունով)։ 14-18 դդ․՝ պարսկական տիրապետության ներքո, Սուրմառին կազմում էր Երևանի խանության Մոլրմալոլ մահալը, իսկ Կողբը մտնում էր նույն խանության Աառթլի մահալի մեջ։ Արևելյան Հայաստանը Ռուսաստանին միացվելուց հետո Ճակատքը Մասյացոտնի արևելյան մասի հետ կազմում էր Սուրմառի (Սուրմալու) գավառը և բաժանվում էր երկու վիճակի՝ Սուրմառու (50 գյուղով) և Զորագյուղ-Բարչենիս (54 գյուղով)։
Ժորժ Լոնտեր

Ժորժ Լոնտեր (ֆր.՝ Georges Lautner, հունվարի 24, 1926(1926-01-24)[…], Նիս, Ծովափնյա Ալպեր, Ֆրանսիա - նոյեմբերի 22, 2013(2013-11-22)[…], Նյոյի սյուր Սեն, Օ-դը-Սեն, Ֆրանսիա), ֆրանսիացի կինոռեժիսոր, սցենարիստ և պրոդյուսեր։ Առավել հայտնի է ֆիլմերում Միշել Օդիարի արտահայտությունների օգտագործման շնորհիվ։ Նրանց համատեղ առավել հայտնի աշխատանքը «Քեռի գանգստերները» ֆիլմն է։ Նրա այլ հայտնի աշխատանքներն են 1981 թվականին նկարահանված «Պրոֆեսիոնալը» և 1988 թվականին նկարահանած «La Maison assassinée» ֆիլմերը, որոնք ևս լավ են ընդունվել հանդիսատեսի կողմից։ Իր բեղմնավոր աշխատանքի արդյունքում նա դարձել է հետպատերազմական ֆրանսիական կատակերգության գլխավոր կերպարը։ Աշխատել է Ժան Պոլ Բելմոնդոյի, Լուի դը Ֆյունեսի հետ։  


== Կենսագրություն ==
Հայրը` Լեոպոլդ Լոնտերը (1893-1938), ոսկերիչ էր և օդաչու։ Նա մասնակցել է ավիացուցադրությունների և Երկրորդ համաշխարհային պատերազմի ժամանակ եղել է կործանիչ օդաչու։ Մայրը դերասանուհի Մարի Լուիզա Վիտտորեն էր, որը Ռենե Սեն Սիր անվան տակ նկարահանվել է որդու տասնմեկ ֆիլմերում։ Իր մանկության մի մասը Ֆրանսիայի հարավում անցկացնելով` 1933 թվականին Ժորժը մոր հետ տեղափոխվել է Փարիզ, որտեղ վերջինս նույն տարում սկսել է կինեմատոգրաֆում իր կարիերան` հաջողության հասնելով 1933 թվականին նկարահանված «Les Deux Orphelines» ֆիլմից հետո։ Նույն ժամանակ Ժորժը զգացել է կինեմատոգրաֆիստի իր կոչումը, սակայն այս ժամանակահատվածը մռայլվել է 1938 թվականի հունիսի 17-ին հոր մահով` ավիավթարի հետևանքով։
Երկրորդ համաշխարհային պատերազմի ժամանակ կրթություն է ստացել Փարիզի Ժանսոն դե Սայի լիցեյում։ Չնայած դժվար ժամանակաշրջանին` նա փորձել է մասնակցել երիտասարդական արշավներին` մտահոգություն արտահայտելով Ֆրանսիայում կատարվող իրադարձությունների վերաբերյալ և հետևել է մայրաքաղաքում կատարվող իրադարձություններին` անդադար զարգացնելով քննադատական մտածողությունը։
Փարիզի ազատագրումից հետո Լոտները փիլիսոփայության բակալավրի աստիճան ստանալով` հրաժարվել է կինոյից։
Կինոյում նրա դեբյուտը եղել է որպես դեկորատոր. նա մասնակցել է ռեժիսոր Լեոն Մատոտի` 1945 թվականին նկարահանված «La Route du bagne» ֆիլմի աշխատանքներին։ 1947 թվականին նա դադարել է աշխատել սպասարկող անձնակազմում և զինվորական ծառայության է անցել Ավստրիայում, որտեղ ստացել է 16 մմ-անոց կինոժապավենի մեխանիկի կրթություն։ Այնուհետև ուղարկվել է բանակի կինեմատոգրաֆիական ծառայության Փարիզում` աշխատելով բեմադրող օպերատոր Կլոդ Լեկոմի և կինոռեժիսոր Մարսել Բլյուվալի հետ։


== Ֆիլմագրություն ==


=== Ռեժիսոր ===


=== Սցենարիստ ===


=== Պրոդյուսեր ===
1960` «Փախիր կամ կորած ես» / Marche ou crève


== Ծանոթագրություններ ==


== Արտաքին հղումներ ==
Ժորժ Լոնտերի ստեղծագործությանը նվիրված կայք
[inoekino.ru/author.php?id=953 Ժորժ Լոնտերը ИНОЕКИНО կայքում]
(4175) Բիլլբաում

(4175) Բիլլբաում (անգլ.՝ Billbaum), աստերոիդ աստերոիդների հիմնական գոտում։ Հայտնաբերվել է 1985 թվականի ապրիլի 15-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,684582 ա. մ., առավելագույնը մոտենում է 2,1863 ա. մ. հեռավորության վրա և հեռանում 3,1829 ա. մ.։ Արեգակի շուրջ մեկ ամբողջական պտույտ է կատարում 1606,62 երկրային օրվա ընթացքում, իր ուղեծրով շարժվելով միջինում 0,224073 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4175) Բիլլբաում աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մամիրկինո

Մամիրկինո (ռուս.՝ Мамыркино), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 28 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (95201-95300)

Աստերոիդների ցանկ (95101-95200)  • Աստերոիդների ցանկ  • Աստերոիդների ցանկ (95301-95400)
 Աստերոիդների ցանկ (95101-95200)  • Աստերոիդների ցանկ  • Աստերոիդների ցանկ (95301-95400)


== Աղբյուր ==
«Discovery Circumstances: Numbered Minor Planets (95001)-(100000)»։ www.minorplanetcenter.net
Քարե կամուրջ (այլ կիրառումներ)

Քարե կամուրջ, կարող է վերաբերել՝

Քարե կամուրջ - գտնվում է Հյուսիսային Արցախի Բրաջուր գյուղի արևելյան եզրին
Քարե կամուրջ - գտնվում է Արցախի Հանրապետության Հադրութի շրջանի Դրախտիկ գյուղից 2.4 կմ հարավ՝ Իշխանագետի վրա
Քարե կամուրջ - Դանուբ գետի վրայով ուղանցույց կամուրջ Ռեգենսբուրգ քաղաքում
«Քարե կամուրջ» - Ռեմբրանդտ վան Ռեյնի բնապատկերը
Փարոս (թերթ, Բեյրութ)

Անվան այլ կիրառումների համար տե՛ս՝ Փարոս (այլ կիրառումներ)«Փարոս», երգիծական կիսամսյա պատկերազարդ հանդես, ապա՝ տասնօրյա, շաբաթաթերթ։ Լույս է տեսել 1951-1952 թվականներին։ Արտոնատեր՝ Բաբգեն Տեր-Գեորգյան։ Պատասխանատու խմբագիր՝ Պետրոս Քիրեճյան։ Ֆելիետոնների ու պամֆլետների, զավեշտական պատմվածքների, բանաստեղծությունների և առակների միջոցով ծաղրել է լիբանանահայ գաղութի հոռի բարքերը։ Տպագրել է նյութեր՝ նվիրված հայապահպանությանը սփյուռքում, ձաղկել հայոց լեզվի անաղարտությունը խաթարողներին, ինչպես նաև Մերձավոր Արևելքում, մասնավորապես Լիբանանում տիրող քաղաքական իրավիճակը, գերտերությունների գործելակերպը տարածաշրջանում։
Հայերեն ամենօրյա հաղորդումներ են ձայնասվավում Լիբանանի պետական ռադիոյով (որոշ ժամանակ ընդհատվել են քաղաքացիական պատերազմի տարիներին)։ 1982 թվականից՝ քաղաքացիական պատերազմի հետևանքով պետական հսկողության թուլացման պայմաններում Բեյրութում գործել են մի շարք հայկական ռադիոկայաններ, որոնցից հիշատակության են արժանի «Ռադիոփարադայզը» (սեփականատեր՝ Հակոբ Եսայան), «Լիբանահայ ազգի ձայնը», «Ռադիո մելոդին» (տեր և տնօրեն՝ Հրաչ Վարդանյան), ՀՀԴ հովանավորությունը վայելող «Վանաձայնը», ՌԱԿ «Ռադիո Սևանը», ՍԴՀԿ «Ռադիո Նայիրին» և «Հայության ձայնը», ՀԺՇ-ի «Ռադիո հայը»։ Քաղաքացիական պատերազմի տարիներին հայերեն քաղաքական հաղորդումներ են տրվել նաև Լիբանանի Փաղանգավոր կուսակցության «Սաութ Լուբնան» («Լիբանանի ձայն»), Աշխատավորների լիգայի «Սաութ ալսաուրա ալ-արաբիյյա» («Արաբական հեղափոխության ձայն») և Լիբանանի կոմունիստական կուսակցության «Սաութ ալ-շաաբ» («Ժողովրդի ձայն») ռադիոկայաններից։ 1998 թվականին «Վանա ձայնը» ստացել է հայերենով ռադիոհաղորդումներ ու քաղաքական լուրեր սփռելու պետական արտոնագիր։ 1992 թվականից եթեր է արձակվում Լիբանանի առաջին և ցայսօր միակ հայկական պատկերասփյուռը՝ «Արմինիըն Թելեվիժըն Նեթուորքը» (տեր և տնօրեն՝ Հակոբ Եսայան)։ 1999 թվականից հայերենով ամենօրյա լուրեր է հաղորդում Լիբանանի վարչապեա Ռաֆիկ ալ Հարիրի սեփականությունը հանդիսացող «ալ-Մուստաք բալ» («Ապագա») հեռուստակայանը։ 1996 թվականին կարճ ժամանակով հայերեն լուրեր և հաղորդումներ է հեռարձակել նաև արաբական «Այ. Սի. էն.» հեռուստատեսային ընկերությունը։
Սանդուխտասար

Սանդուխտասար, Դիգլելյական, Դիքչափիլաքյանդ, Դիքփիլաքյան, Դիխբիլան, Տիկպիլական, լեռնագագաթ Հայաստանի Գեղարքունիքի և Վայոց ձորի մարզերի սահմանագլխին, Վարդենիսի լեռնաշղթայի արևելյան մասում, Մաքենիս գյուղից 12 կմ հարավ։ Բարձրությունը 3454 մ է։ Կազմված է պալեոգենի, նեոգենի հրաբխային գոյացումներից։ Կոնաձև է՝ աստիճանաձև զառիթափ լանջերով։ Կան հնագույն սառցապատման ռելիեֆի ձևեր։ Լանդշաֆտը լեռնամարգագետնային է։ Ղ. Ալիշանը հնարավոր Է համարում նույնացնել Կոթ կամ Կոթաքար լեռը։


== Ծանոթագրություններ ==
Հանս Դրիշ

Հանս Ադոլֆ Էդուարդ Դրիշ (գերմ.՝ Hans Adolf Eduard Driesch, հոկտեմբերի 28, 1867(1867-10-28)[…], Բադ Կրոյցնախ, Ռայնլանդ Պֆալց - ապրիլի 16, 1941(1941-04-16)[…], Լայպցիգ, Սաքսոնիա, Պրուսիայի ազատ պետություն, Նացիստական Գերմանիա), գերմանացի կենսաբան և իդեալիստ փիլիսոփա։
Սովորել է Համբուրգի, Ֆրայբուրգի, Մյունխենի և Ենայի համալսարաններում։ 1911 թվականից՝ փիլիսոփայության պրոֆեսոր Հայդելբերգում, 1920 թվականներից՝ Քյոլնում, 1921 թվականից՝ Լայպցիգում։ Դրիշը ձևակերպել է վիտալիստական կոնցեպցիա, որի համաձայն կենսագործունեությունը ղեկավարում է անճանաչելի գործոնը՝ էնտելեխիան։


== Ծանոթագրություններ ==
Ասկերան

Մայրաբերդ, Ասկերան (պարսկերեն՝ Askeran-զորանոց), քաղաք Արցախում, Ասկերանի շրջանի վարչական կենտրոնը, Ստեփանակերտից 18 կմ հյուսիս-արևելք՝ Կարկառ գետի ձախ ափին՝ 600 մ բարձրության վրա։ Տարածքը՝ 1562 հա։


== Պատմություն ==
Հայտնի է XVIII դ. կեսից։ Եղել է ռուսական բանակի զորանոց։ Ասկերանում պահպանվել է Բերդ ամրոցը (Մայրաբերդ. 1788-1789), որտեղ պատերազմի տարիներին տեղակայվել է Ասկերանի պաշտպանական շրջանի շտաբը։ Մինչև խորհրդային կարգերի հաստատումն Ասկերանը գյուղ էր Ռուսական կայսրության Շուշիի գավառում։ 1978 - 1991 թթ. Ադրբեջանական ԽՍՀ-ի Լեռնային Ղարաբաղի Ինքնավար Մարզի Ասկերանի շրջանի վարչական կենտրոնն էր, իսկ 1991 թ. Արցախի Հանրապետության Ասկերանի շրջանի կենտրոնը։ 1988 թվականի փետրվարին, հատկապես Ասկերանի դեպքերից հետո, շրջանի նախաձեռնող խմբի ղեկավարությամբ Ասերկանում և շրջանի գյուղերում ստեղծվել են ինքնապաշտպանական, իսկ 1990 թվականին՝ կամավորական ջոկատներ (ընդհանուր հրամանատարներ՝ Մ. Հակոբջանյան, Վ. Բալասանյան). որոնց հիմքի վրա կազմավորվել է Ասկերանի ՊՇ։
Ասկերանի ջոկատն առանձին և ՊՇ ստորաբաժանումների կազմում մասնակցել է Ասկերանի, Մարտունիի, Մարտակերտի, Շուշիի, Կուբաթլուի և այլ շրջանների ինքնապաշտպանական և ազատագրական մարտերին․ զոհվել է 37 ազատամարտիկ։


=== Պատմամշակութային հուշարձաններ ===


==== Մայրաբերդ ====


==== Արցախյան ազատամարտի տանկ-հուշարձան ====

Ասկերան քաղաքից դեպի Տիգրանակերտ և Ակնա բնակավայր տանող ճանապարհի ձախ եզրին գտնվող փոքր բլրի վրա է գտնվում Արցախյան ազատամարտին նվիրված տանկ-հուշարձանը։ Այն կազմված է քարե պատվանդանից, վերջինի վրա կանգնեցված Տ-72 տանկից և հարակից պուրակից։ Տ-72 տանկը մասնակցել է Աղդամի ազատագրման ռազմական գործողությանը։ Հուշարձանի մոտ կազմակերպվում են ուխտագնացություններ, զինվորական երդման արարողություններ։

		
		


== Տնտեսություն ==
Զբաղվում են երկրագործությամբ, այգեգործությամբ, անասնապահությամբ։ Ունի գինու-կոնյակի, ոչ ալկոհոլային խմիչքների գործարաններ, շինարարական ձեռնարկություններ, միջնակարգ և երաժշտական դպրոցներ, մշակույթի տուն, կենտրոնական շրջանային հիվանդանոց, համաճարակային հիվանդությունների կայան։


== Բնակչություն ==
1970 թ. Ասկերանի բնակչությունը կազմում էր 700 մարդ, որոնց մեծամասնությունը հայեր էին։ Ըստ 2005 թ. մարդահաշվին քաղաքում բնակվում էր 1.967 մարդ։ Իսկ 2009 թվականին քաղաքի բնակչությունը կազմում էր 2.180 մարդ։


== Քույր քաղաք ==
 Բուկ Բել Էր, Ֆրանսիա


== Տես նաև ==
Մայրաբերդ
Սուրբ Աստվածածին եկեղեցի
Արցախյան ազատամարտի տանկ-հուշարձան (Ասկերան)


== Ծանոթագրություններ ==
Պոլուդեննի Ալզաս

Պոլուդեննի Ալզաս (ռուս.՝ Полуденный Алзас), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Ալզաս գետի աջ ափին՝ 13 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վարդակուկ պարսկական

Վարդակուկ պարսկական (լատ.՝ Rosularia persica),  թանձրատերևազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
7-15 սմ բարձրությամբ մերկ բույս է։ Տերևները երկարավուն-թիաձև են, բութ, թաղանթային մանր ատամեզրով, իսկ ցողունային տերևները՝ գծային-նշտարաձև և բթավուն։ Ծաղիկները հասկանման ճյուղիկներով հավաքված են վահանիկանման-հուրանաձև ծաղկաբույլերում, ծաղկակոթերը կարճ են։ Բաժակը համարյա մինչև հիմքը հատված է, մերկ։ Պսակը վարդագույն է, նեղ-զանգակաձև։ Առէջները 10-ն են, դրանք ունեն դեղնավուն փոշանոթներ։


== Տարածվածություն ==
Հանդիպում է միայն Մեղրու ֆլորիստիկական շրջանում (Շվանիձոր գյուղի շրջակայք)։ Աճում է նաև Նախիջևանում, Փոքր Ասիայում և Իրանում։


== Էկոլոգիա ==
Աճում է ստորին լեռնային գոտում` ծովի մակարդակից 600-1000 մ բարձրությունների վրա, ժայռերի ճեղքերում, քարքարոտ լանջերին։ Ծաղկում է մայիս-հունիս ամիսներին, պտղաբերում՝ հուլիս-օգոստոսին։


== Պահպանություն ==
Կրիտիկական վիճակում գտնվող տեսակ է։ Հայտնի է մեկ պոպուլյացիա՝ 10 կմ²-ից պակաս տարածման և բնակության շրջաններով։ Աճում է ինտենսիվ յուրացվող տարածքներում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ CITES-ի և Բեռնի կոնվենցիաների հավելվածներում։
Պահպանություն չի իրականացվում ։


== Ծանոթագրություններ ==
Հայսամ բին Թարիք Ալ Սաիդ

Հայսամ բին Թարիք Ալ Սաիդ (արաբ․՝ هيثم بن طارق آل سعيد‎‎, հոկտեմբերի 11, 1955(1955-10-11), Մասկատ, Muscat and Oman), Օմանի սուլթանը, որը 2020 թվականի հունվարի 11-ին փոխարինել է իր զարմիկ Քաբոս բին Սաիդ ալ-Սաիդին։ Մինչ այդ նա զբաղեցրել է Օմանի մշակույթի նախարարի պաշտոնը։


== Կենսագրություն ==
Հայսամ բին Թարիքն Օմանի Ալ Սաիդն արքայական ընտանիքի անդամ է։ 1979 թվականին ավարտել է Օքսֆորդի համալսարանի արտասահմանյան ծառայության ծրագիրը։ Հայսամի հայրը Թարիք բին Թայմուրն էր՝ Թայմուր բին Ֆեյսալի որդին, որը Օմարի սուլթանն էր 1913-1932 թվականներին։ Նրա եղբայր Ասաադ բին Թարիք բին Թայմուր Ալ Սաիդը երկրի փոխվարչապետն է։


== Օմանի սուլթան ==
Սուլթան Քաբոս բին Սաիդ ալ-Սաիդի մահվանից հետո, 2020 թվականի հունվարի 10-ին, Հայսամ բին Թարիքն՝ ընտրված լինելով արքայական ընտանիքի և սուլթան Քաբոսի կողմից, Ալ Բուստանում Օմանի խորհրդի առաջ երդում է տվել՝ դառնալով Օմանի սուլթան։ Օման պետական հեռուստատեսությունը հայտնել է, որ նախկին սուլթանի կտակը բացել է Պաշտպանության խորհուրդը, որտեղ և եղել է սուլթանի կամքը։ Որպես սուլթան, նա նաև զբաղեցնում է վարչապետի, զինված ուժերի գերագույն հրամանատարի, պաշտպանության նախարարի, ֆինանսների նախարարի և արտաքին գործերի նախարարի պաշտոնները։ Իր առաջին հրապարակային խոսքում նա խոստացել է պահպանել իր նախորդի խաղաղության հաստատման արտաքին քաղաքականությունը և հետագայում զարգացնել Օմանի տնտեսությունը։


== Ծանոթագրություններ ==
Աստերոիդների ցանկ (71101-71200)

Աստերոիդների ցանկ (71001-71100)  • Աստերոիդների ցանկ  • Աստերոիդների ցանկ (71201-71300)
 Աստերոիդների ցանկ (71001-71100)  • Աստերոիդների ցանկ  • Աստերոիդների ցանկ (71201-71300)


== Աղբյուր ==
«Discovery Circumstances: Numbered Minor Planets (70001)-(75000)»։ www.minorplanetcenter.net
Պասևինի (գյուղ, Բուրինի շրջան)

Պասևինի (ուկրաիներեն՝ Пасьовини), գյուղ Ուկրաինայի Սումիի մարզի Բուրինի շրջանում։
2001 թվականի տվյալներով Պասևինի գյուղում բնակվում էր 11 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռեգեն (քաղաք)

Անվան այլ կիրառումների համար տե՛ս՝ Ռեգեն (այլ կիրառումներ)Ռեգեն (գերմ.՝ Regen), քաղաք Գերմանիայի Բավարիա երկրամասում։
Ենթարկվում է Ստորին Բավարիա վարչական կենտրոնին։ Մտնում է Ռեգեն շրջանի կազմի մեջ։ Բնակչությունը կազմում է 11 749 մարդ (դեկտեմբերի 31, 2010 թվական)։ Զբաղեցնում է 65,15 կմ² մակերես տարածք։ Պաշտոնական կոդ՝ 09 2 76 138։
Քաղաքային համայնքը ստորաբաժանվում է 59 քաղաքային շրջանների։


== Ծանոթագրություններ ==


== Արտաքին հղումներ ==
Պաշտոնական կայք
Ինեսա Կրավեց

Ինեսա Կրավեց (ուկրաիներեն՝ Інеса Миколаївна Кравець, ի ծնե՝Շուլյակ, հոկտեմբերի 5, 1966(1966-10-05), Դնեպր, Ուկրաինական ԽՍՀ, ԽՍՀՄ), Ուկրաինայի սպորտի վաստակավոր վարպետ, ուկրաինացի թեթևատլետ, որը հանդես է եկել եռացատկում և հեռացատկում։ Եռացատկի աշխարհի չեմպիոն տարածքում (1991, 1993) և բաց մարզադաշտում (1995), աշխարհի գավաթակիր (1994), Եվրոպայի չեմպիոն (տարածքում, 1992)։ Եվրոպայի և աշխարհի առաջնությունների բազմակի մրցանակակիր։


== Կենսագրություն ==
Ծնվել է մարզիչներ Նիկոլայ Իվանովիչի և Զինաիդա Շուլյակի ընտանիքում։ 1983-1988 թվականներին սովորել է Կիևի ֆիզիկական կուլտուրայի և սպորտի պետական համալսարանում։ 8-րդ դասարանում Ինան 1,78 մետր բարձրացատկ է վերցրել, ինչը համապատասխանել է սպորտի վարպետի թեկնածուի նորմատիվին.
1992 թվականի հունիսի 13-ին Ինեսա Կրավեցը Կիևում հեռացատկում հասել է 7,37 մետրի։
1992 թվականի Օլիմպիական խաղերի արծաթե մեդալակիր Է ԱՊՀ հավաքականի կազմում հեռացատկում (7,12 մ)։
1995 թվականի աշխարհի առաջնության եզրափակչում երրորդ փորձից համաշխարհային ռեկորդ սահմանեց եռացատկում՝ 15,50 մետր
1995 թվականի աշխարհի առաջնությունում երրորդ փորձի եզրափակչում համաշխարհային ռեկորդ սահմանեց եռացատկում՝ 15,50 մետր։ Այս ռեկորդը մինչ օրս մնում է անգերազանցելի։
1996 թվականի օլիմպիական չեմպիոն Ուկրաինայի հավաքականի կազմում (եռացատկում՝ 15,33 մ)։
Մարզական կարիերայի ընթացքում սահմանել է մի քանի համաշխարհային ռեկորդներ։
1993 թվականին 3 ամսով որակազրկվել է խթանիչների կիրառման համար, իսկ 2000 թվականին ստերոիդների կիրառման համար նրան 2 տարով հեռացրել են սպորտից։
Հանդես է եկել «Դինամո» մարզական ընկերության կազմում։


== Պետական մրցանակներ ==
Ուկրաինայի նախագահի գերազանցության պատվավոր նշան (12.09.1995)
Ուկրաինայի նախագահի գերազանցության նշան խաչ «Արիության համար» (07.08.1996)
Օլգա  իշխանուհու III աստիճանի շքանշան (10.09.2008)
Մատուծաց ծառայությունների համար II աստիճանի շքանշան (4.03.2016)


== Ծանոթագրություններ ==


== Գրականություն ==
Капелюшний А. О. Практичний посібник-довідник журналіста. — Львів, 2004. — С. 361.


== Արտաքին հղումներ ==
Инеса Кравец на сайте ИААФ
Выступления на Олимпийских играх Archived 2011-07-14 at the Wayback Machine.
сайт Государственной пограничной службы Украины
Երանուհի Շահբազյան

Երանուհի (Օլգա) Շահբազյան (ծննդյան թիվն անհայտ է, Նոր Նախիջևան, Ռուսաստան - 1920-ական թվականների կեսեր), թատերական և մշակութային գործիչ։


== Կենսագրություն ==
Երանուհի (Օլգա) Շահբազյանը ծնվել է Նոր Նախիջևան քաղաքում (այժմ՝ Դոնի Ռոստովի Պրոլետարսկի շրջանի կազմում), որտեղ ստացել է ռուսական և հայկական կրթություն։
1870-ական թվականների սկզբներից զգալի դերակատարում է ունեցել ծննդավայրի մշակութային կյանքում։ 1870-1871 թվականների թատերաշրջանում Շահբազյանը մասնակցել է դերասան, թատերական գործիչ Թովմաս Ֆասուլաճյանի ներկայացումներին, որոնց շնորհիվ մտերմական կապ է հաստատել դերասան Պետրոս Ադամյանի հետ։ Դրանից հետո նրանք ունեցել են երկարատև նամակագրական կապ, Շահբազյանն Ադամյանին օգնել է խորհուրդներով։
Երանուհի Շահբազյանը եղել է Նոր Նախիջևանի կրթական, մշակութային, հատկապես՝ թատերական, կյանքի նշանավոր դեմքերից։ Համայնքը նրան համարել է «պատվո տիկին»։ Շահբազյանի շնորհիվ պահպանվել են Պետրոս Ադամյանի բազմաթիվ նամակների բնագրերը։ Այդ նամակները հետագայում Երվանդ Շահազիզի ջանքերով բերվել են Հայաստան և պահ տրվել Եղիշե Չարենցի անվան գրականության և արվեստի թանգարանում։ Դրանք տպագրվել են նաև «Պ. Ադամյանի նամականի ժողովածուում» (Երևան, 1959)։
Երանուհի Շահբազյանը վախճանվել է խոր ծերությունում՝ 1920-ական թվականների կեսերին։


== Աղբյուրներ ==
Գառնիկ Ստեփանյան (1990)։ Կենսագրական բառարան (հայ մշակույթի գործիչներ)։ Հատոր 3, գիրք 1։ Մել - Ռ։ Երևան, «Խորհրդային գրող»։ էջ 320։ ISBN 5-550-00265-5 


== Արտաքին հղումներ ==
Պետրոս Ադամյանի անձնական կյանքի փակ էջերը
Նիմպա

Նիմպա (էստ․՝ Nõmpa), գյուղ Էստոնիայի Սաարեմաա նահանգի Կեռլա շրջանում։
2011 թվականի տվյալներով գյուղում բնակվում էր 21 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պիրզյան

Պիրզյան (ռուս.՝ Пырзян), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Միդմաս գետի ձախ ափին՝ 32 կմ հեռավորության վրա։ Գետի երկարությունը 1 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000047153
Հիդրոլոգիական ուսումնասիրությունների կոդը - 103004715
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նախագիծ (այլ կիրառումներ)

Նախագիծ՝

Փաստաթղթերի (հաշվարկների, գծագրերի ևն) համախումբ՝ որևէ կառույցի կամ շինվածքի ստեղծման համար։
Որևէ փաստաթղթի (օրինակ, պայմանագրի նախագիծ) նախնական տեքստ։
Մտահղացում, պլան, որևէ օբյեկտի նախատիպ, նախապատկեր։
Գորնոուրալսկի

Գորնոուրալսկի (ռուս.՝ Горноуральский), քաղաքատիպ ավան Ռուսաստանի Սվերդլովսկի մարզի Պրիգորոդնի շրջանի կազմում։
Բնակչությունը 2010 թվականին գրանցված տվյալներով կազմում էր 4309 մարդ։


== Բնակչություն ==


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռուբեն Ռայոս

Ռուբեն Ռայոս Սեռնա (իսպ.՝ Rubén Rayos, առավել հայտնի է որպես Ռայո, հունիսի 21, 1986(1986-06-21), Էլչե, Ալիկանտե, Վալենսիա, Իսպանիա), իսպանացի պրոֆեսիոնալ ֆուտբոլիստ, Կիպրոսի «Անորտոսիս» ակումբի հարձակողական ոճի կիսապաշտպան։


== Ֆուտբոլային կարիերա ==
Ռայոն ծնվել է Էլչեում (Վալենսիա)։ Հարազատ քաղաքի համանուն ակումբի սան է և մինչև 25 տարեկանը խաղացել է միայն Սեգունդա Բ-ում՝ աջորդաբար հանդես գալով «Վիլյահոյոսա», «Բարսելոնա Բ», «Օրուելա» և «Լերիդա» ակումբներում։
2011 թվականի ամռանը Ռայոն տեղափոխվել է Հունաստանի Սուպերլիգայի «Աստերաս Տրիպոլիս» ակումբ, որտեղ արդեն հանդես էին գալիս նրա մի քանի հայրենակիցներ։ Նոր ակումբի կազմում անցկացրած իր առաջին մրցաշրջանում Ռայոն խփել է հինգ գոլ առաջնությունում և երեք գոլ գավաթի խաղարկությունում։
2012/13 մրցաշրջանում Ռայոն լավացրել է իր ցուցանիշները՝ խփելով ինը գոլ և կատարելով 12 գոլային փոխանցում։ Հունաստանի գավաթի խաղարկության եզրափակչում՝ «Օլիմպիակոս» ակումբի դեմ խաղում, Ռայոն բացել է հանդիպման հաշիվը, սակայն վերջնական արդյունքում նրա թիմն ավելացված ժամանակում պարտվել է 1:3 հաշվով։ Արդյունքում նա ճանաչվելէ  մրցաշրջանի լավագույն լեգեոներ։ Հունաստանում անցկացրած իր կարիերայի մեծ մասի ընթացքում նա եղել է «Աստերասի» ավագ։
2013 թվականի հունիսի 6-ին Ռայոն երեք տարով պայմանագիր է կնքել «Մաքաբի Հայֆա» ակումբի հետ։ Առաջին մրցաշրջանում նա 27 հանդիպումների ընթացքում խփել է 11 գոլ և իր թիմին օգնել զբաղեցնել չորրորդ տեղն Իսրայելի Պրեմիեր լիգայում։ Սակայն 2014 թվականի մարտին «Բնեյ Իեհուդա» ակումբի խաղացող Ռաֆի Դաանին հետ բախման ընթացքում Ռայոն հակառակորդին հասցրել է առջևի խաչաձև ջլի վնասվածք, որի պատճառով նա չի կարողացել խաղալ մեկ տարի։ Այդ դեպքի համար Ռայոն ստացել է կարմիր քարտ, իսկ Դաանն այդպես էլ չի կարողացել ապաքինվել և ստիպված է եղել ավարտել կարիերան։
2015 թվականի հուլիսի 8-ին Ռայոն տեղափոխվել է ֆրանսիական «Սոշո» ակումբ՝ կնքելով երկու տարվա պայմանագիր (գումարը չի հրապարակվել)։ Մեկ տարի անց նա տեղափոխվել է Կիպրոսի առաջնության «Անորտոսիս» ակումբ։


== Ձեռքբերումներ ==


=== Թիմային ===
«Աստերաս Տրիպոլիս»

Հունաստանի գավաթի խաղարկության եզրափակչի մասնակից – 2012/13


=== Անհատական ===
Հունաստանի առաջնության լավագույն լեգեոներ – 2012/13


== Ծանոթագրություններ ==


== Արտաքին հղումներ ==
Ռուբեն Ռայոս պրոֆիլը BDFutbol կայքում
Ֆուտբոլիստի էջը soccerway.com կայքում(անգլ.)
Սպիտակագլուխ բադ

Սպիտակագլուխ բադ (լատ.՝ Oxyura leucocephala), բադերի ընտանիքին պատկանող ջրլող թռչուն։ Գրանցված է Հայաստանի Հանրապետության Կրմիր գրքում։
Բնադրող-չվող և հազվագյուտ տեսակ է։ Մարմնի երկարությունը 43-48 սմ է, թևերի բացվածքը՝ 62-70 սմ, իսկ կենդանի զանգվածը՝ 600-636 գ։ Կտուցը լայն է՝ թվացյալ փքված, վիզը կարճ է և հաստ, պոչը երկար է և ուղղաձիգ։ Արուի կտուցը վառ կապույտ է, գլուխը՝ սպիտակ, գագաթին կա սև բիծ, վզին՝ սև օղակ։ Մարմինը վերևից շիկակարմրավուն-դարչնագույն է։ Էգը խամրած դարչնագույն է, կտուցը՝ ավելի փոքր, մուգ մոխրագույն։ Դեմքի ստորին աղոտ սպիտակ հատվածի վրա կա լայնակի ակնառու մուգ զոլ։ Սպիտակագլուխ բադը ինքնատիպ է իր արտաքին կառուցվածքով, կեցվածքով, վարքագծով և ձվերի անհամաչափ մեծությամբ (1 ձուն կազմում է մայր թռչունի միջին կենդանի զանգածի 13%-ը)։ Գերազանց լողորդ է, լողում է մարմինը ջրում գրեթե ընկղմած, պոչն իջեցրած կամ վեր ցցած, սուզվում է ջրի բավական խորը շերտերը (30-40 մ), թռիչքի է դիմում ծուլորեն, երբեք ցամաք դուրս չի գալիս։ Թափավազքի համար անհրաժեշտ է բաց ջրատարածք։ Բնակվում է առափնյա փարթամ, խիտ բուսականությամբ լճերում, գերադասում է Արարատյան դաշտի ձկնաբուծական տնտեսությունների լճակները։ Սնվում է սերմերով, ջրային բույսերի դալար ցողուններով։ Գարնանային ամենավաղ վերադարձը՝ փետրվարի կեսից ապրիլի առաջին տասնօրյակը։ Բնադրման պատրաստ զույգերի հարսանեկան խաղերը գրանցվել են ապրիլի վերջին-մայիսի սկզբին, որի ընթացքում արուն, մարմնի մեծ մասով ջրում ընկղմված, գլուխը ջրի մակերեսով առաջ պարզած, դանդաղ լողալով, սիրահետում է առջևից ավելի բարձր դիրքով լողացող էգին։ Բնադրում է խիտ եղեգնուտի խորքում, ջրաճահճային փտած բույսերի կույտի վրա։ Բույնը հարթակ է (տրամագիծը՝ 27-35 սմ) եղեգից, աղվափետուրներից։ Դնում է 70 մմ տրամագծով, աղոտ սպիտակ 5-10 ձու։ Ձագերը հայտնվում են հուլիսի ընթացքում։ Աշնանային չուն՝ սեպտեմբերի սկզբից-նոյեմբերի վերջը։ Որպես անհետացող տեսակ՝ անհատ, պաշտպանության կարիք ունի։


== Տարածվածություն ==
Ընդհանուր արեալն ընդգրկում է Պիրենեյան թերակղզու հարավը, Աֆրիկայի հյուսիս-արևմուտքը, Ռուսաստանը, Թուրքիան, Միջին Ասիան, Պակիստանը, Մոնղոլիան, Չինաստանի հյուսիս-արևմուտքը և Անդրկովկասը։ Հայաստանում բնադրել են Սևանա լճի ավազանում։ Մինչև 1970-ական թվականները հանդիպում էին առանձին առանձնյակներով։ Ներկայումս հանրապետության միակ ապրելավայրը Արմաշի ձկնաբուծական տնտեսությունն է, որտեղ բնադրում են 20-30 զույգ։


== Էկոլոգիա ==
Ապրում են եղեգնապատ բաց ջրային մակերեսով ձկնաբուծական լճակներում, բույնը գտնվում է հարթականման, եղեգնից, փտած ջրաճահճային բույսերի կույտերի վրա։ Դնում են 66-69,5 մմ տրամագծով 5-10 խամրասպիտակ ձու, թխսում՝ 27-29 օր։ Ձվից դուրս եկած ձագերին չորացնելուց հետո ծնողները ուղեկցում են կերակրվելու։


== Պահպանություն ==
Ռելիկտային տեսակ է, որը ԲՊՄՄ Կարմիր ցուցակի չափորոշիչներով գնահատվում է որպես վտանգված տեսակ։
Բնադրման շրջանում Արմաշի ձկնաբուծական լճակներում և Արարատյան գերխոնավ տարածքներում հաշվառվում է 20-30 զույգ։
Թվաքանակի աճ չի նկատվում։
Վտանգման հիմնական գործոններն են եղեգնուտների հրդեհումը, արմատահանումը և ապօրինի որսը։
Գրանցված է CITES–ի և Բեռնի կոնվենցիայի Հավելված 2–ում։


== Ծանոթագրություններ ==
(4159) Ֆրիման

(4159) Ֆրիման (անգլ.՝ Freeman), աստերոիդ աստերոիդների հիմնական գոտում։ Հայտնաբերվել է 1989 թվականի ապրիլի 5-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,549146 ա. մ., առավելագույնը մոտենում է 2,3604 ա. մ. հեռավորության վրա և հեռանում 2,7379 ա. մ.։ Արեգակի շուրջ մեկ ամբողջական պտույտ է կատարում 1486,59 երկրային օրվա ընթացքում, իր ուղեծրով շարժվելով միջինում 0,242165 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4159) Ֆրիման աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մատենագրութիւնք (2831, Ներսես Լամբրոնացի)

Ներսէս Լամբրոնացի, Մատենագրութիւնք (2831), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2831 թվի տակ։ Ձեռագիրը գրվել է 1659 թվականին Մկրտիչ Լեհցի գրիչի կողմից Տաթևում։ Ստացողը եղել է Ներսեսն։ Գրված է թղթի վրա, որը ունի 22,7×17,4 չափս։ Ձեռագիրը կազմված է 387 թերթից։ Գրված է երկսյուն, բոլորգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ։ Հիշատակարաններ գրչի՝ 45բ, 383ա և այլուր, հետագայի՝ 3բ (1773 թվական), 387ա (19-րդ դար), կնիք՝ 4ա (1766 թվական,  Յովսեփ վարդապետ)։


== Բովանդակություն ==
Ատենաբանութիւն, Գլխակարգութիւն հոռոմոց, Խորհրդածութիւն, Մեկնութիւն պատարագի։


== Ծանոթագրություններ ==
Տորոնտո Մեյփլ Լիֆս

«Տորոնտո Մեյփլ Լիֆս» (անգլերեն՝ Toronto Maple Leafs), կանադական պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) Արևելյան կոնֆերենցիայի Ատլանտիկ դիվիզիոնում։ Տեղակայված է Կանադայի Օնտարիո նահանգի վարչական կենտրոն Տորոնտո քաղաքում։ Հիմնադրվել է 1917 թվականին։ «Չիկագո Բլեքհոքսի», «Դետրոյթ Ռեդ Ուինգսի», «Մոնրեալ Կանադիենսի», «Նյու Յորք Ռենջերսի» և «Բոստոն Բրուինսի» հետ մտնում է NHL-ի «օրիգինալ վեցյակի» մեջ։ Մինչև 1919 թվականը կրել է «Տորոնտո Արենաս» անվանումը, որից հետո թիմի նոր սեփականատերերը թիմն անվանափոխում են «Տորոնտո Սենթ Պատրիկս»։ 1927 թվականին թիմը կրկին նոր սեփականատեր է ձեռք բերում և վերջնականապես անվանափոխվում «Տորոնտո Մեյփլ Լիֆս»։
Սթենլիի գավաթն ակումբը նվաճել է 13 անգամ և այդ ցուցանիշով զիջում է միայն «Մոնրեալ Կանադիենսին» (24 տիտղոս)։
1999 թվականից տան հանդիպումները «Բրուինսն» անցկացնում է «Էյր Կանադա սենթր» մարզապալատում։


== Արտաքին հղումներ ==
Պաշտոնական կայք Archived 2016-08-05 at the Wayback Machine.
Պաշտոնական Յութուբ էջ
Պաշտոնական Թվիթեր էջ
Պաշտոնական Ֆեյսբուք էջ
Պլովդիվ (մարզադաշտ)

Մարզադաշտ «Պլովդիվ» (բուլղար․՝ Стадион Пловдив), նաև հայտնի է որպես Սեպտեմբերի 9-ի մարզադաշտ (բուլղար․՝ 9-ти Септември), Բուլղարիայի խոշորագույն սպորտային մարզադաշտը՝ 55 հազար մարդ տարողությամբ։


== Պատմություն ==
Մարզադաշտը կառուցվել և բացվել է 1950 թվականին։ Բացման պահին նրա տարողությունը կազմել է 30 հազար նստատեղ։ 1962 թվականին վերանորոգվել են մարզադաշտի Ա, Բ և Դ սեկտորները, որից հետո տարողությունը կազմել է է 42 հազար նստատեղ, նաև լուսավորության համար կանգնեցվել են լուսարձակներով չորս աշտարակներ։ 1991 թվականին վերականգնվել է մարզադաշտի Գ սեկտորը, իսկ լուսարձակներով աշտարակները ապասարքավորել են և վաճառվել Լեհաստան։
Մարզադաշտում խաղացել են քաղաքի «Բոտև» և «Լոկոմոտիվ» ֆուտբոլային ակումբները։ Նաև այստեղ են եկել «Ռեալ Սարագոսա», «Ցրվենա Զվեզդա», «Բարսելոնա», «Բավարիա», «Օսեր», «Յուվենտուս», «Լացիո» և այլ ակումբների խաղացողները։ 1991 թվականին մարզադաշտում անցկացվել է երիտասարդների միջև թեթև ատլետիկայի Եվրոպայի առաջնությունը։ 1996 թվականից մարզադաշտում չեն անցկացվում խոշոր միջոցառումներ, թույլատրված է խաղալ միայն երիտասարդական խմբերին (մարզադաշտը տվյալ պահին չի համապատասխանում ՈՒԵՖԱ-ի պահանջներին)։ Մարզադաշտում առաջին համերգը տվել է բոսնիացի երգչուհի Լեպա Բրենան, իսկ վերջին խոշոր միջոցառումը եղել է 1999 թվականի Metallica ռոք խմբի համերգը։


== Ծանոթագրություններ ==


== Արտաքին հղումներ ==
Մարզադաշտի պաշտոնական կայք
Спортен комплекс „Пловдив“
Arrows A22

Բոլիդ Arrows A22 (անգլ.՝ Arrows A22), մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 2001 թվականի մրցարշավին մասնակցելու համար։


== Ծանոթագրություններ ==
Ժողովածու (5304)

Ժողովածու (5304), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5304 թվի տակ։ Ձեռագիրը գրվել է 1695 թվականին Տեր Գրիգոր գրիչի կողմից Արամուս գիւղում։ Ստացողը եղել է Տեր Վարդանը։ Գրված է թղթի վրա, որը ունի 10.5x8 չափս։ Ձեռագիրը կազմված է 162 թերթից։ Գրված է միասյուն, բոլորագրով։ Կազմը` կաշեպատ տախտակ դրոշմազարդ, աստառը՝ դեղին մետաքս, վանդակազարդ կտավ։ Հիշատակարան գրչի՝ 138բ, հետագայի` 83բ (1904 թ.), 83բ, 138բ (1906 թ.):


== Բովանդակություն ==
Պարզատոմար։
Շարականք։
Ի ժամագրոց։
Կռունկ, ո՞ւստի կու գաս։
Գանձք։


== Ծանոթագրություններ ==